मेघयंती तारा
मेघयंती या मेरोपी (Merope), जिसका बायर नामांकन २३ टाओरी (23 Tau या 23 Tauri) है, वृष तारामंडल में स्थित एक तारा है। यह कृत्तिका तारागुच्छ का सदस्य है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +४.१७ है। यह पृथ्वी से ३८० प्रकाशवर्ष दूर है। मेघयंती एक नीला-सफ़ेद बी-श्रेणी का दानव तारा है। इस तारे के कुछ लक्षण ऐसे हैं कि सम्भव है कि यह वास्तव में एक द्वितारा हो, लेकिन यह पूरी तरह स्थापित नहीं हुआ है।